CELEX: 62008CN0169
Language: bg
Date: 2008-04-21 00:00:00
Title: Дело C-169/08: Преюдициално запитване, отправено от Corte costituzionale (Италия) на 21 април 2008 г. — Presidente del Consiglio dei Ministri/Regione autonoma della Sardegna

5.7.2008   
            
            
               BG
            
            
               Официален вестник на Европейския съюз
            
            
               C 171/24
            
         Преюдициално запитване, отправено от Corte costituzionale (Италия) на 21 април 2008 г. — Presidente del Consiglio dei Ministri/Regione autonoma della Sardegna
   (Дело C-169/08)
   (2008/C 171/35)
   Език на производството: италиански
   Препращаща юрисдикция
   Corte costituzionale [Конституционен съд]
   Страни в главното производство
   
      Ищец: Presidente del Consiglio dei Ministri [Председател на Съвета на министрите]
   
      Ответник: Regione autonoma della Sardegna [Автономен регион Сардиния]
   Преюдициални въпроси
   
               1)
            
            
               Трябва ли член 49 от Договора да бъде тълкуван в смисъл, че той не допуска прилагането на разпоредба като предвидената в член 4 от Закон № 4 на Regione Sardegna [регион Сардиния] от 11 май 2006 г. (Закон, съдържащ различни разпоредби относно приходите, преквалифициране на разходи, социални политики и развитие), изменен с член 3, параграф 3, от Закон № 2 на Regione Sardegna от 29 май 2007 г. (Закон, съдържащ разпоредби относно съставянето на годишния и многогодишния бюджет на региона — Закон за бюджета 2007 г.), съгласно която местният данък за кацане с туристическа цел на въздухоплавателно средство се налага само на предприятия, които експлоатират въздухоплавателни средства с цел превоз на пътници в рамките на свързано със служебни пътувания въздухоплаване и които предприятия имат място на регистрация за данъчни цели извън територията на Regione Sardegna?
            
         
               2)
            
            
               Член 4 от Закон № 4 на Regione Sardegna [регион Сардиния] от 11 май 2006 г., изменен с член 3, параграф 3, от Закон № 2 на Regione Sardegna от 29 май 2007 г., като предвижда че местният данък за кацане с туристическа цел на въздухоплавателно средство се налага само на предприятия, които експлоатират въздухоплавателни средства с цел превоз на пътници в рамките на свързано със служебни пътувания въздухоплаване и които предприятия имат място на регистрация за данъчни цели извън територията на Regione Sardegna, съставлява ли — по смисъла на член 87 от Договора — държавна помощ за осъществяващи същата дейност предприятията с място на регистрация за данъчни цели на територията на Regione Sardegna?
            
         
               3)
            
            
               Трябва ли член 49 от Договора да бъде тълкуван в смисъл, че той не допуска прилагането на разпоредба като предвидената в същия член 4 от Закон № 4 на Regione Sardegna от 11 май 2006 г., изменен с член 3, параграф 3 от Закон № 2 на Regione Sardegna от 29 май 2007 г., съгласно която местният данък за приставане с туристическа цел на съоръжение с развлекателна цел се налага само на предприятия, които експлоатират съоръжения с развлекателна цел и чийто предмет на дейност включва предоставянето на последните на разположение на трети лица, които предприятия имат място на регистрация за данъчни цели извън територията на Regione Sardegna?
            
         
               4)
            
            
               Член 4 от Закон № 4 на Regione Sardegna [регион Сардиния] от 11 май 2006 г., изменен с член 3, параграф 3, от Закон № 2 на Regione Sardegna от 29 май 2007 г., като предвижда че местният данък за приставане с туристическа цел на съоръжение с развлекателна цел се налага само на предприятия, които експлоатират съоръжения с развлекателна цел и чийто предмет на дейност включва предоставянето на последните на разположение на трети лица, които предприятия имат място на регистрация за данъчни цели извън територията на Regione Sardegna, съставлява ли — по смисъла на член 87 от Договора — държавна помощ за осъществяващи същата дейност предприятията с място на регистрация за данъчни цели на територията на Regione Sardegna?